ঘোড়ামারা

ঘোড়ামারা গাঙ (ইংরেজি: Ghoramara): বাংলাদেশর সিলেট বিভাগর মৌলভীবাজার জিলার কমলগঞ্জ থানা/উপজিলার আদমপুর ইউনিয়নর নাংকাপা গাঙ আহান। গাঙ এহার মুঙেদে ভানুবিল, অৱাঙেদে নগর, খাবারাদে মাঙকেইমাখঙ বারো পিসবারাদে ধলাই নদী বহিয়া গেসেগা।

 লেইকি 
গাঙ এহান দুহান লেইকিত ভাগ অসে। আহানরে খা ঘোড়ামারা বা খা'দে বারো আরাক আহান অৱাঙ ঘোড়ামারা।

 মালঠেপ 
ঘোড়ামারাত মালঠেপ দুগো। আগো খাদের মান্ডবগো আরাক আগো বারো অৱাঙেদের মাম্ডবগো।

 সংগঠন 
ঘোড়ামারা গাঙর পয়লা সংগঠনহার নাঙহান সবুজ সংঘ । থাংনাৎ বারো কিশোর সংঘ প্রতিষ্ঠা অইল। কিশোর সংঘ খেলাধুলাসহ নানান সাংসাস্কতি কার্যক্রম করিয়া গেলেগা। বর্তমানে নাট্যচর্চা বারো সংস্কৃতিচর্চার ডাঙর সংগঠন মণিপুরী থিয়েটার তানুর কাম করিয়া যিতারাগা।
বাংলাদেশর বিষ্ণুপ্রিয়া মণিপুরির মুরুসী সংগঠন বাংলাদেশ মণিপুরী সমাজ কল্যাণ সমিতি বাারো মণিপুরি তথ্য বারো গবেষণা কেন্দ্র পৌরি'র কার্যালয়গো ঘোড়ামারা গাঙে।

 ব্যক্তিত্ব 
ঘোড়ামারা গাঙে নানান নাঙজাদা ইসালপা, ডাকুলা, রাসধারী, শিল্পী বারো সাহিত্যিক জরম অসি। অজা ব্রজগোপাল সিংহ, ডাকুলা কন্নুং সিংহ, ডাকুলা গোলাপ সিংহ, রাসধারী লক্ষণ সিংহ, বিধান সিংহ প্রমুখ নানান অজালকেই গাঙএহানরে ইঙাল ঙালকরেদেসি। সাহিত্যর ক্ষেত্রত অধ্যাপক রনজিত সিংহ, রসমোহন সিংহ, সুরেন্দ্রকুমার সিংহ শুভাশিস সিনহা,অসীম কুমার সিংহ, সুশীল কুমার সিংহ গিরকগাসির নাঙ লনা য়াকরের।